Winston Garcia

Si Winston Fiel Garcia (natawo Mayo 21, 1958) kanhi General Manager ug pamuno sa Government Service Insurance System gikan Enero 25, 2001 ngadto September 2010.

Personal nga Kinabuhi 
Si Atty. Winston F. Garcia natawo ug gipadako sa Sugbo sa pamilya og mga manglalaban. Siya anak ni kanhi Deputy Speaker Pablo P. Garcia ug nagtukod sa Cebu CFI Community Founder retiradong huwes nga si Esperanza “Inday” Fiel Garcia, manghod lalaki ni Gwendolyn Garcia ug maguwang ni kanhi Representante Pablo John Garcia.

Naminyo siya ngadto kang Isabel ug adunay upat ka anak.

Edukasyon 
Nagtuon siya pagkamanlalaban sa San Beda College of Law, nikuha usab siya og Associate in Arts sa  Southwestern University sa Dakbayan sa Sugbo ug Bachelor of Philosophy sa University of Santo Tomas-Central Seminary.

Gipasidunggan usab siya og Honorary Doctorate Degree in Public Administration gikan sa Polytechnic University of the Philippines.

As General Manager ug Pamuno sa GSIS 
Iyang napalambo pagbalik ang hapit na mabangkarota nga GSIS. Iyang gipangusgan ang koleksyon ug pagwala sa mga pagpangilad, paglungsad og agresibo nga mga produkto ug serbisyo ngadto sa mga sakop, ug mga reforma sa GSIS. Iya usab gilimpyohan ang listahan sa mga sakop nga nagdawatan pa og mga benepisyo apan dugay nang namatay.

GSIS e-Card and G-V@PS 

Siya ang namuno ngadto sa paghatod sa Digital Age sa usa ug tunga ka milyon nga sakop sa GSIS pinaagi sa paglunsad sa  eCard Plus System ,  GSIS Wireless Automated Processing System  (G-W@PS) ug GSIS Voice Activated Processing System  (G-V@PS). Kining maong programa nagpasayon sa mga sakop sa automatikong pamaagi.

Juan Luna's "The Parisian Life" 
Usa sa mga kontrobersyal nga dibuho ni Juan Luna nga nagulohan og "The Parisian Life" nga karon anaa na sa Philippine National Museum. Usa ka oil painting nga gidibuho niadtong tuig 1892, gipalit kini tuig 2002 gamit ang kwarta sa GSIS sa Hong Kong sa kantidad nga 46 ka milyon diin daghan ang nakapangutana kung nagamit ba og sakto ang maong pundo. 

Ang Commission on Audit (COA) nipasaka og kaso batok kang Atty. Winston for graft and grave misconduct. Ang iyang desisyon nga pagpalit napatod-an nga nakaayo sa ahensya.

Ang maong dibuho nga nagkantidad kaniadto og Php 46 ka milyon, karon gibanana na nga nagkantidad og Php 300 ka milyon.

Karera isip Business Management 
Siya ang kanhi pamuno sa National Reinsurance Corporation; GSIS Mutual Fund, Inc.; ug ASEAN Forum Inc.  Nakaserbisyo usab siya isip Vice Chairman sa Philippine Social Security Association ug Board member sa ASEAN Social Security.

Nakalingkod usab siya isip Independent Director sa San Miguel Corporation ug Director sa Philippine National Construction Corporation; ug Philippine Health Insurance Corporation.

Usa siya ka sakop sa International  Social Security Association, International Insurance Society Inc ug International Insurance Society, Inc.

Kinabuhi Sulod sa Politika 

Nakaserbisyo siya isip bokal sa Probinsya sa Sugbo sulod sa duha ka termino gikan sa Abril 1986 ngadto sa Hunyo 1995.

Sa tuig 2016 nidagan siya isip gobernador sa Sugbo batok sa kasamtangang gobernador nga si Hilario Davide III 

Nakakupot usab siya isip chairman sa Cebu Provincial Committee on Good Government, Committee on Laws and Ordinances ug Executive Committee on Anti-Graft and Corrupt Practices.

References 

Mga Sugboanon
Mga Pilipinong politiko